**VEC:**

**Výzva na predloženie cenovej ponuky**

Dovoľujeme si Vás požiadať o predloženie cenovej ponuky na dodanie tovaru pod názvom:

**„Stoličky a stoly do Kultúrneho domu“**

V prílohe Vám zasielame výzvu na predloženie cenovej ponuky. Veríme, že sa procesu verejného obstarávania zúčastníte a predložíte akceptovateľnú cenovú ponuku na požadovaný predmet zákazky zadávaný postupom podľa § 117 „zákazka s nízkou hodnotou“ zákona 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“ v súlade s výzvou na predkladanie cenových ponúk.

**Výzva na predkladanie cenových ponúk**

**Zákazka postupom podľa § 117 „zákazka s nízkou hodnotou“ v súlade so zákonom č. 343/2015 Z. z. o verejnom obstarávaní v znení neskorších predpisov**

1. **Identifikácia verejného obstarávateľa**

Názov: Obec Žabokreky nad Nitrou

Sídlo: Školská 216, 958 52 Žabokreky nad Nitrou

IČO: 00311375

Zastúpený: Cyril Cabadaj, starosta obce

Telefón: 0903 725 051, 038 5421 122

Email: [cyril.cabadaj@zabokrekynadnitrou.sk](mailto:cyril.cabadaj@zabokrekynadnitrou.sk)

1. **Názov predmetu obstarávania:**

„Stoličky a stoly do Kultúrneho domu“

1. **Slovník spoločného obstarávania:**

39143210-1 - Jedálenské stoly

39112100-1 - Jedálenské stoličky

1. **Opis predmetu obstarávania:**

**Predmetom zákazky je dodanie a montáž stoličiek a stolov ako vybavenie Kultúrneho domu v obci Žabokreky nad Nitrou.**

*Špecifikácia jedálenskej stoličky:*

* Výška stoličky: min. 920 max. 960 mm
* Šírka stoličky: min. 400 max. 430 mm
* Hĺbka stoličky: 400 mm
* Čalúnená sedacia časť
* Nosnosť: 120 kg
* Materiál : drevo
* Farba : orech
* Počet kusov: 120

*Špecifikácia jedálenského stola:*

* Výška stola: min. 720 max. 760 mm
* Šírka stola : 1200 mm
* Hĺbka stola: 800 mm
* Tvar stola : rovný
* Nohy stola v tvare U
* Hrúbka dosky 18 mm
* Povrch matný
* Farba: orech
* Počet kusov 40

Pokiaľ je v opise použitý názov konkrétneho výrobku alebo výrobcu, uchádzač môže oceniť ekvivalent, pri dodržaní všetkých kvalitatívnych a technických parametrov.

Obstarávateľ požaduje dodanie tovaru na miesto určenia, ak budú dopravné náklady spoplatnené je potrebné túto informáciu uviesť v cenovej ponuke v kolonke doprava.

Ponuka sa predkladá na celý predmet obstarávania.

1. **Cena:**

Cena diela musí byť stanovená pre predmet zákazky vo formáte:

* ako cena celkom bez DPH
* výška a sadzba DPH
* cena celkom vrátane DPH (Príloha č. 1)

Pokiaľ uchádzač nie je platcom DPH, tak na túto skutočnosť v ponuke upozorní. Cena musí zahŕňať všetky náklady uchádzača súvisiace s výkonom danej činnosti.

1. **Predpokladaná hodnota zákazky:**  9529,33 bez DPH
2. **Rozdelenie predmetu:** NIE
3. **Možnosť predloženia variantných riešení:**  NIE

1. **Trvanie zmluvy alebo lehota dodania:**

Požadovaná doba dodania predmetu zákazky je najneskôr do 30 dní od vytvorenia objednávky

1. **Lehota viazanosti ponúk:** do 26.08.2020
2. **Miesto dodania predmetu zákazky:**

obec Žabokreky nad Nitrou

1. **Lehota na predkladanie ponúk:**

* ponuky na daný predmet zákazky sa predkladajú osobnou alebo poštou v uzavretej obálke,
* **lehota na predkladanie ponúk je do 29.07.2020 do 13:00 hod.**
* v prípade osobného doručenia je potrebné uzavretú obálku s cenovou ponukou odovzdať zamestnancovi obecného úradu,
* V prípade doručenia poštou musí byť cenová ponuka v stanovenej lehote doručená na adresu: Obecný úrad Žabokreky nad Nitrou, Školská 216, 958 52 Žabokreky nad Nitrou,
* Dátum poštovej pečiatky nie je rozhodujúci, po uplynutí lehoty na predkladanie ponúk nie je možné predložené ponuky odvolať, ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená.
* po uplynutí lehoty na predkladanie ponúk nie je možné predložené ponuky odvolať, ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená.
* Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk:
* Ponuky sa predkladajú v slovenskom jazyku v mene EUR: zreteľne označené nápisom **„OBSTARÁVANIE – NEOTVÁRAŤ !“** s heslom obstarávania **„STOLY A STOLIČKY“**

1. **Cenová ponuka musí obsahovať:**
   1. **DOKLAD O OPRÁVNENÍ DODÁVAŤ TOVAR ALEBO STAVEBNÉ PRÁCE,** ktorá je predmetom tejto zákazky (obchodný register, živnostenský register) – originál alebo overená kópia
   2. **NÁVRH NA PLNENIE KRITÉRIÍ**  (Príloha č. 1) – originál podpísaný štatutárnym orgánom
2. **Kritéria na hodnotenie ponúk:**

Najnižšia celková cena diela v EUR s DPH

1. **Otváranie ponúk:**

Otváranie ponúk na daný predmet zákazky sa uskutoční dňa: **29.07.2020 o 15:00** hod. na

Obecnom úrade Žabokreky nad Nitrou v kancelárií starostu obce.

1. **Podmienky financovania:**

Obstarávateľ neposkytne žiadny preddavok. Predmet zákazky sa bude financovať formou

bezhotovostného styku v lehote splatnosti faktúr minimálne 14 dní.

1. **Typ zmluvy:**

Objednávka

1. **Doplňujúce informácie:**
2. Ak sú niekde v podkladoch uvedené požiadavky, alebo odkazy na obchodné firmy, názvy alebo mená a priezviská, špecifické označenia výrobkov a služieb, ktoré platia pre určitého podnikateľa resp. jeho organizačnú zložku za príznačné, patenty na vynálezy, úžitkové vzory, priemyselné vzory, ochranné známky alebo označenia pôvodu, nejedná sa o preferovanie či zámerné zvýhodnenie týchto a diskriminácia ostatných. Uchádzač môže ponúknuť použitie i iných, kvalitatívne a technicky rovnakých riešení s kvalitatívne rovnakými alebo lepšími parametrami.
3. Lehota na oznámenie víťaznej ponuky: Verejný obstarávateľ oznámi úspešnému uchádzačovi v lehote do 7 pracovných dní od vyhodnotenia ponúk, že jeho ponuku prijíma, neúspešnému uchádzačovi oznámi v lehote, že jeho ponuku neprijal.
4. Verejný obstarávateľ určí víťazného uchádzača za podmienok, že splnil všetky podmienky účasti podľa bodu 13. Tejto výzvy.
5. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:

* ani jedna z predložených ponúk nebude zodpovedať požiadavkám stanovených v tejto výzve;
* sa zmenili okolnosti, za ktorých bolo toto obstarávanie vyhlásené;
* ponuka uchádzačov bude vyššia ako predpokladaná cena obstarávania
* nebude predložená ani jedna ponuka

1. Uchádzači nemajú nárok na náhradu nákladov spojených s účasťou na tomto obstarávaní
2. Verejný obstarávateľ si vyhradzuje právo odmietnuť všetky predložené ponuky
3. Verejný obstarávateľ si vyhradzuje právo realizovať dielo do výšky krytia finančných prostriedkov rozpočtom obstarávateľa.

V Žabokrekoch nad Nitrou, dňa 16.07.2020

Cyril Cabadaj, v.r.

Starosta obce

Prílohy:

Príloha č. 1 – Návrh na plnenie kritérií